Policija u suradnji s USKOK-om od ranog jutra na zagrebačkom području provodi veliku akciju usmjerenu razbijanju organiziranog lanca izvlačenja novca iz raznih tvrtki u milijunskim iznosima.

Kako neslužbeno doznajemo, samostalni sektor za otkrivanje poreznih prijevara Ministarstva financija nedavno je podnio kaznenu prijavu protiv dvadesetak fizičkih i desetak pravnih osoba zbog sumnje da su zlouporabama i drugim kaznenim djelima, a kroz fiktivno poslovanje, izvukli iz tvrtki više desetaka milijuna kuna.

U tijeku su pretrage objekata osumnjičenih osoba i tvrtki. Osumnjičeni bi nakon kriminalističkog istraživanja tijekom današnjeg dana ili sutra ujutro trebali biti privedeni na ispitivanje u USKOK.